Suresh 134 Views
తెలంగాణ మార్కెట్‌కు టయోటా ప్లాటినమ్‌ విడుదల
హైదరాబాద్‌, సెప్టెంబరు 16: టయోటా మోటార్స్‌ కొత్త గా ఎటియోస్‌ ప్లాటినమ్‌ కారును హైదరాబాద్‌ మార్కెట్‌కు విడుదల చేసింది. మాదాపూర్‌లోని టయోటా షోరూంలో ఈ కొత్త వెర్షన్‌ విడుదలచేసిన కంపెనీ అన్ని అత్యాధునిక ఫీచర్లను పొందుపరిచినట్లు వివరించింది ఫ్రంట్‌ డిజైన్‌ అత్యంత నాజూకుగా ఉంటుందని, బంపర్‌గ్రిల్‌, కొత్త విద్యుత్‌ ఒఆర్‌ విఎంఎస్‌, ఐసోఫిక్స్‌టీదర్స్‌తో చిన్నపిల్లలకుసైతం అదనపు భద్రతను కల్పిస్తాయని టయోటామోటార్స్‌ వివరించింది. మొత్తం ఐదుసీట్లలో మూడు సీట్లకు సీట్‌బెల్టులుఉన్నాయి. అన్ని సీట్లకు అనువైన హెడ్‌ రెస్ట్‌ను అమర్చామని, కొత్త హైబ్రిడ్‌ కాంబి మీటర్‌, కొత్త ఇంటీరియర్స్‌ 3డి ఫ్యాబ్రిక్స్‌తో రూపొం దించారు. వెనుకసీట్‌పై చేతులు పెట్టుకునేందుకువీలుగా పొడవాటిరెస్ట్‌, ట్యాక్సీ సెగ్మెంట్‌కు ప్రత్యేక గ్రేడ్‌తో టయోటా కొత్తకారును మార్కెట్‌కు విడుదలచేసింది. ఓలింపిక్‌ మెడల్‌ కోచ్‌ పుల్లెల గోపీచంద్‌, హర్షా టయోటా ముఖ్య ఆర్థిక వ్యవహారాల అధికారి సంజీవ్‌ కొరిటాల, సీనియర్‌ జనరల్‌ మేనేజర్‌ వైబిస్వామి, మార్టిన్‌ ఎలీషా, ఎజిఎం త్రినాధ్‌, ముఖ్యశిక్షకులు పి.వినోద్‌ తదితరులు పాల్గొన్నారు.